CELEX: 62021TN0130
Language: da
Date: 2021-03-02 00:00:00
Title: Sag T-130/21: Sag anlagt den 2. marts 2021 — CCPL m.fl. mod Kommissionen

26.4.2021   
            
            
               DA
            
            
               Den Europæiske Unions Tidende
            
            
               C 148/25
            
         
      Sag anlagt den 2. marts 2021 — CCPL m.fl. mod Kommissionen
      (Sag T-130/21)
      (2021/C 148/35)
      Processprog: italiensk
      
         Parter
      
      
         Sagsøgere: CCPL — Consorzio Cooperative di Produzione e Lavoro SC (Reggio Emilia, Italien), Coopbox Group SpA (Bibbiano, Italien) og Coopbox Eastern s.r.o. (Nové Mesto nad Váhom, Slovakiet) (ved advokaterne E. Cucchiara og E. Rocchi)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den bøde, der blev pålagt sagsøgerne, ophæves.
               
            
                  —
               
               
                  Subsidiært nedsættes bødens størrelse.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål er rettet mod Europa-Kommissionens afgørelse af 17. december 2020 C(2020) 8940 final i sag AT.39563 — fødevareemballage til detailhandelen vedrørende en overtrædelse af artikel 101 i traktaten om Den Europæiske Unions funktionsmåde.
      Til støtte for søgsmålet har sagsøgerne fremsat tre anbringender.
      
                  1.
               
               
                  Første anbringende vedrører en tilsidesættelse af artikel 23, stk. 2, i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (EUT 2003, L 1, s. 1).
                  
                              —
                           
                           
                              Sagsøgerne har i denne forbindelse gjort gældende, at den værdi, som Kommissionen tog hensyn til ved beregningen af den tærskel på 10 %, der er fastsat i artikel 23, stk. 2, i forordning (EF) nr. 1/2003, er åbenbart fejlagtig, for så vidt som dette tal omfatter CCPL-koncernens samlede omsætning, selv om Kommissionen på ingen måde har godtgjort, at koncernens moderselskab kan tilregnes et ansvar.
                           
                        
            
                  2.
               
               
                  Andet anbringende vedrører en tilsidesættelse af proportionalitetsprincippet og ligebehandlingsprincippet ved fastsættelsen af bødens størrelse.
                  
                              —
                           
                           
                              Sagsøgerne har i denne forbindelse gjort gældende, at den bøde, der blev pålagt sagsøgerne, er åbenbart og berettiget uforholdsmæssig i forhold til de øvrige parters bøder. En mekanisk anvendelse af 10 %-tærsklen på hver enkelt fastslået overtrædelse er i strid med proportionalitetsprincippet og ligebehandlingsprincippet og med princippet om individualisering og graduering af bøder.
                           
                        
            
                  3.
               
               
                  Tredje anbringende vedrører Europa-Kommissionens tilsidesættelse af begrundelsespligten i henhold til artikel 296 TEUF ved kun delvist at have taget hensyn til oplysningerne fra CCPL-koncernen vedrørende manglende betalingsevne.
                  
                              —
                           
                           
                              Sagsøgerne har i denne forbindelse gjort gældende, at den anfægtede afgørelse, selv om den anerkender den alvorlige krise, som sagsøgerne befinder sig i, ikke tog tilstrækkeligt hensyn til dette forhold ved gradueringen af sanktionen.